Duo specimina mascula, bursa sexpollicari, a nobis collecta Berolini servantur. Tentaculis 
expansis sesquipedalia fuerunt. Color variabilis, sed iisdem variationibus rediens. Sub aqua in 
vivis badius, lineis parvis crebris interruptisque albis reticulatus. Badius color in languescentibus 
saepe mox in hyalinum abit, lineis iisdem albis variegatum, denique in albo caerulescentcm 
transit, iridis colore in lateribus limbatum et punctis creberrimis nigris, stellatim circa maculas 
parvas orbiculares dispositis, variegatum. Subtus color albus punctis purpureis modo dilatatis 
modo contractis. Tentacula parva tota superne dorsi colorem induunt, subtus pallent. Longiora 
tentacula s. brachia antica ea parte, quae rarius in corpus retrahitur, eodem modo rufo punctata 
et variegata sunt, inferiore parte vero decoloria sunt. Ala totum corpus involvens elliptica, aut 
ovalis, 2 pollices fere lata, a summo bursae margine, in utroque latere decurrens, in extremo 
corpore confluens, excisa, nec hians. Obtusissimus corporis apex sub ala distinguitur. In poste- 
riore corporis parte ala paullo latior est, in anteriore parum angustior. Tentacula 8 os cingentia 
non eo ordine magnitudine decrescunt, ut inferiora validissima, superiora gracillima sint, sed 
secunda a ventralibus omnium validissima et, duobus brachiis loriformibus exceptis, longissima 
sunt. In tentaculis omnibus acetabulorum magnorum series duplex est, in brachiis duobus lori- 
formibus expansis triplex et in contractis iisdem quadruplex series reperitur. Haec tertia longi- 
tudinis suae fere parte acetabulis instructa sunt, quorum singulae quatuor series in medio patellas 
magnitudine aequales maiusculas gerunt, principio vero postico et fme potissimum antico magni- 
tudine decrescunt. Acetabula crenulata unguibus destituta sunt. 
Circum os 7 apices cernuntur, totidem cutis plicis ad latera tentaculorum extensis ita 
respondentes, ut inter singula dorsalium tentaculorum paria singulus, inter par ventrale vero duo 
positi sint. — Brachia loriformia corpus longitudine aequant et obtuse triquetra sunt. A lamina 
eorum acetabulosa fascia transversa striata versus basin decurrit. Fossae iugulares elongatae. — 
Cartilago dorsualis admodum mollis, vix tactu distinguenda. 
Altera huius generis ex Mari rubro petita forma est: 
2. S. loliginiformis. Chondrosepia loliginiformis Leuckart: corpore tereti, postica attenuato, 
obtuso, nec caudato, ala rhomboide (bursa 5 pollicari). 
Ex Mari rubro prope Moile ad Sinum Akabanum. 
Haec forma a nobis in Mari rubro non observata est. Yerum, quod sane mirum est, nos 
simillimam illi aliquam formam iuxta Arabiae meridionalis littus vidimus, quae alius generis 
est et Berolini servatur. His eam describam: 
PTEROTEUTHIS Blainville. Subgenus Loliginis. 
Character Subgeneris: Corpus oblongum, tentaculis 10, alatum, alis posticam tantum bursae partem 
includentibus rhomboidibus, lamina dorsuali flexili. 
PT. arabica, IXov. spec.: corpore tereti, in caudam obtusam teretem attenuato, ala rhomboide, 
corpus dimidium cum cauda includente. 
Prope insulam vulcanicam Ketumbul capta, quae inter Gumfudam et Loheiam in Mari 
rubro, ex adverso incipientis Arabiae felicis sita est. 
Corpus teres, ut in Loligine sagittata, bursa cum cauda 5 pollicari, expansis brachiis 
sesquipedale, cute glabra. Alae rhomboides in cauda decurrunt et corpus dimidium includunt. 
